APSTIPRINU:

Ozolnieku novada Domes

izpilddirektors Andulis Židkovs

2018. gada\_\_\_\_\_\_\_\_\_\_\_

**NOLIKUMS**

„OZOLNIEKU RUDENS PUSMARATONS 2018 JURA BĒRZIŅA PIEMIŅAI”

**1. MĒRĶIS**

Tradicionāli pulcēt kopā izturīgākos skrējējus profesionāļu, amatieru un citu interesentu vidū, popularizēt aktīvu un veselīgu dzīvesveidu Ozolnieku novadā un prezentēt Ozolniekus kā sportisku ciematu un novadu.

**2. LAIKS UN VIETA**  
**Sacensības notiks 2018. gada 21. oktobrī Ozolnieku ciematā pa sertificētu skriešanas trasi, kas ved ap Ozolnieku ezeru, kā arī pa Ezera, Zvaigžņu, Rubeņu, Nākotnes un Vītolu ielām. Starts atrodas netālu no Ozolnieku dzelzceļa stacijas, finišs netālu no veikala “Elvi”.**

**3. SACENSĪBU VADĪBA**  
Sacensības organizē biedrība “Skrējēju klubs “Ozolnieki”” sadarbībā ar Ozolnieku novada pašvaldību un Ozolnieku sporta centru; tās vada iepriekš nozīmēta tiesnešu kolēģija, galvenais tiesnesis un atbildīgais par drošību Māris Pakārklis (mob.t. 20378781).

**4. PROGRAMMA**

|  |  |
| --- | --- |
| **Norise** | **Laiks, plkst.** |
| Dalībnieku iepriekšēja pieteikšanās internetā līdz 20.10.2018. | 12:00 |
| Dalībnieku ierašanās, reģistrācija, trases apskate un individuāla iesildīšanās 22.10.2017. | No 9:30 |
| Starts pusmaratonam un satelītskrējieniem | **11:00** |
| Apbalvošana satelītskrējieniem | 13:00 |
| Pusmaratona kontrollaika beigas | 14:00 |
| Apbalvošana pusmaratonam | 14:30 |

**5. DISTANCES**

**Pusmaratons** ½ aplis ap ezeru 1.06 km + aplis ap ezeru 1.92 km + 4 lielie apļi ap ezeru un pa ielām 4 x 4.53 = 21.1 km

**Satelītskrējiens** 5.6 km ( ½ aplis ap ezeru 1.06 km un lielais aplis 4.53 km)

**3 km skrējiens**          ½ aplis ap ezeru + aplis ap ezeru

**6. DALĪBNIEKU VECUMA GRUPAS**

PUSMARATONĀ:

|  |  |
| --- | --- |
| V,S-15 | 2000.-2003. |
| V,S-19 | 1979.-1999. |
| V,S-40 | 1969.-1978. |
| V,S-50 | 1959.-1968. |
| V,S-60 | 1949.-1958. |
| V,S-70 | 1939.-1948. |
| V,S-80 | 1938. un agrāk |

SATELĪTSKRĒJIENOS (3 UN 5.6 KM):

Apvienotās grupas dalībniekiem no 5 līdz 105 gadiem.

**7. PIETEIKŠANĀS/REĢISTRĀCIJA**

Dalībnieku pieteikšanās notiek **iepriekš – līdz 20.10.2017. pulksten 12:00**, aizpildot anketu interneta adresē <http://skozolnieki.wordpress.com/pusmaratons> (papildu informācija arī [www.skriesim.lv](http://www.skriesim.lv)), jautājumu gadījumā rakstot uz e-pastu [*skozolnieki@gmail.com*](mailto:skozolnieki@gmail.com).

Dalībnieku pieteikumu apstiprināšana un numuru izsniegšana notiek sacensību dienā **no pulksten** **9:30 līdz 10:30**.

Iepriekš nepieteikušies uz vietas pieteikties nevarēs!

**8. DALĪBAS MAKSA**

Piesakoties un pārskaitot dalības maksu līdz norādītajam datumam:

|  |  |  |  |  |
| --- | --- | --- | --- | --- |
| Distance | Dalībnieki | Līdz 07.10.2018. plkst. 24:00 | Līdz 14.10.2018. plkst. 24:00 | Līdz 20.10.2018. plkst. 12:00 |
| Pusmaratons | skolēniem u.c.\* | 5,00 | 8,00 | 10,00 |
| pieaugušajiem | 7,00 | 10,00 | 14,00 |
| Satelītskrējieni  3 un 5.6 km | skolēniem u.c.\* | 3,00 | 5,00 | 7,00 |
| pieaugušajiem | 5,00 | 7,00 | 9,00 |

\*Skolēniem, studentiem, pensionāriem un cilvēkiem ar īpašām vajadzībām.

**Skrējēju kluba “Ozolnieki” biedriem un visiem, kas ir piedalījušies vismaz 4 skrējienu seriāla “Ielūdz Ozolnieki” kārtās, 2 Eiro atlaide no dalības maksas.**

Pārskaitot dalības maksu, jānorāda dalībnieka vārds un uzvārds, dzimšanas gads un maksājuma mērķī veicamā distance, piemēram, “Ozolnieku pusmaratons”, vai “Satelītskrējiens”, vai “2,1 km skrējiens”.

**Rekvizīti dalības maksas pārskaitīšanai:**  
Biedrība “Skrējēju klubs “Ozolnieki””  
Reģ.nr.: 40008172116  
Banka: Swedbank  
Konts: LV13HABA0551030334884

**Uz vietas maksāt nevarēs!**

**9. APBALVOŠANA**

**Pusmaratons** –1.-3.vieta katrā vecuma grupā – diplomu, medaļu un pārsteiguma balvu. Labākajam kopvērtējuma sešiniekam dāmu un kungu konkurencē sponsoru balvas.

**Satelītskrējieni** –labāko sešinieks dāmu un kungu konkurencē katrā distancē – diplomi un medaļas.

**PIEZĪME** – ja kādā no grupām dalībnieku skaits būs mazāks par 3, tā pēc sacensību organizatoru ieskatiem var tikt apvienota ar citu.

**10. DROŠĪBA**

Katrā distancē var piedalīties ikviens interesents atbilstoši norādītajām vecuma grupām. Visiem dalībniekiem jāuzņemas atbildība par savu veselības stāvokli un fizisko sagatavotību, par to parakstoties reģistrācijas lapā. Par bērniem un jauniešiem līdz 18 gadu vecumam jāatbild to vecākiem, treneriem vai citām atbildīgajām personām, parakstoties reģistrācijas lapā.

Apstiprinot savu dalību sacensībās, dalībnieki atsakās no jebkādu pretenziju izvirzīšanas organizatoriem vai citām pasākumu organizēšanā iesaistītajām personām pēc iespējama nelaimes gadījuma vai materiālo zaudējumu rašanās un necīnās par zaudējumu atgūšanu tiesas ceļā.

Visiem dalībniekiem jāiepazīstas ar sacensību nolikumu, jo tā nezināšana neatbrīvo no personīgās atbildības.

**11. IZMAIŅAS SACENSĪBU NOLIKUMĀ UN NORISĒ**

Organizatoriem ir tiesības izdarīt izmaiņas un papildinājumus sacensību nolikumā un norisē, par to paziņojot savlaicīgi; sekot līdzi publikācijām [www.skriesim.lv](http://www.skriesim.lv), [www.skozolnieki.wordpress.com](http://www.skozolnieki.wordpress.com) vai rakstot uz e-pastu [*skozolnieki@gmail.com*](mailto:skozolnieki@gmail.com).

**12. PRETENZIJAS**

Visas pretenzijas par sacensību norisi, rezultātiem u.tml. – iesniedzamas pusstundas laikā pēc pēdējā finišējušā dalībnieka, veicot naudas iemaksu EUR 20.00 apmērā. Pamatotas pretenzijas gadījumā naudas iemaksa tiks atgriezta.

**VEIKSMI UN IZTURĪBU!**

**UZ TIKŠANOS OZOLNIEKOS!**